hu hu hu hu hu hu hu hu de hu de en fr fr es fr fr hu hu en de hu en hu fr hu fr hu hu hu en hu es hu en hu hu de de hu hu de hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu ast hu hu hu hu hu en es en pt fr de en en hu de hu de hu hu hu jbo hu de hu en hu de hu de en en zh fr fr hu hu cs hu hu ms hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. december 15.
Ugrás a navigációhoz Ugrás a kereséshez
A Wikimédia Commons tartalmaz Hosszú Schlieren
A hosszú Schlieren (német nyelven: lange Schlieren, hivatalosan Inlandsreisezugwagen der ÖBB) az ÖBB 1980-as években személyszállítás céljára épített vasúti kocsija. A sorozatot eredetileg a távolsági és intercity forgalom céljaira szánták. Az 1990-es évek végétől zömüket átépítették az elővárosi forgalom számára, a sorozat sokáig a bécsi elővárosi forgalom egyik alapjárművének számított. 2012 után az ÖBB elkezdte az öregedő járművek forgalomból történő kivonását, a jobb állapotúak közül pedig többet más vasutak számára értékesítettek.
1.1 A sorozat születése
1.2 Az elővárosi forgalomban
1.3 A sorozat utóélete
1.4 Hosszú schlierenek Magyarországon
Az 1960-as évektől gyártott régebbi (ún. rövid) Schlieren kocsisorozat már avulónak számított, ezért a gyártók megkezdték a felkészülést egy korszerűbb vasúti kocsi gyártására. Az újabb sorozatot kezdettől fogva a rövid schlierenek utódjának szánták, ezért számos alapvető tulajdonságát a régebbi sorozathoz igazították. A megörökölt tulajdonságok a könnyű szerkezet, az alacsony kocsimagasság, illetve a kisebb kerékátmérő. A kocsi újdonságai közé tartozott az UIC által ajánlott 26,4 méteres kocsi hossz, az automatizált lengőajtó, a félig lehúzható ablakok. A járműsorozatot 160 km/h-s sebességre tervezték, amely a sebesvonati, gyorsvonati és intercity vonatnemekben történő közlekedtetését is lehetővé tette belföldön, illetve a német nyelvű országok, Németország és Svájc felé. A gyártásban két osztrák vasúti járműgyártó vállalat vett részt. A kocsik többségét a gráci Simmering-Graz-Pauker gyárban építették, de licenc alapján folyt a kocsik előállítása a jenbachi Jenbacher járműgyárban is.
A sorozatgyártás 1979-ben kezdődött, a gyártás 9 éve alatt a két gyárat 718 hosszú schlieren kocsi hagyta el. Ezek döntő többsége a másodosztályú kocsik közé tartozott, azonban a gyártók számos egyéb típusba tartozó kocsit is építettek.
A legnagyobb számban a 20-75 középszámú másodosztályú kocsik épültek. A kocsik 80 másodosztályú ülőhelyet kínáltak termes elrendezésben. A kocsi mindkét végé egy-egy WC-t telepítettek. Ezek a kocsik Bmp(o)z betűjellel futottak.[1]
1980-tól az ÖBB egyre több változat megépítését rendelte meg a gyártóktól. Az első BDmpsz sorozatú, 82-75 középszámú félpoggyászkocsit 1981. április 19-én a Jenbacher gyár adta át a megrendelőnek. A kocsiban az ülőhelyek számát 40-re csökkentették, az üresen maradt területen nagy méretű poggyászteret alakítottak ki.
1981 április 22-én állt forgalomba az első 85-75 középszámú, BRmpz betűjelű fél-étkezőkocsi. A 29 ülőhelyet kínáló éttermet egy üvegajtó választotta el a 12 ülőhelyes másodosztályú termes szakasztól.
10 dabab vegyes, első- és másodosztályú ABmpz kocsi is épült, ezek az első osztályon 17 vöröskárpitos ülőhelyet, másodosztályon 38 ülőhelyet kínáltak.
A sorozat eredeti festése
Még egy IC-ben futó hosszú schlierenek 1993-ban
A brazi balesetben megsemmisült hosszú Schlieren 1995-ben
Az 1990-es évekre a kocsitípus már avulónak számított a távolsági forgalomban, utaskomfort és sebesség terén is egyre inkább elmaradt a kor elvárásaitól. Az ÖBB azonban nem kívánt megválni a nagyszámú, a vasúti járművek élettartamának felét sem elérő járművektől. Az évtized közepétől megkezdődött a sorozat nagyszabású átépítési programja, amelynek keretében a távolsági forgalomra épített járműveket helyi és elővárosi forgalom céljára szabták át.
A hosszú schlierenek legnagyobb átépítési programja a másodosztályú kocsikat érintette. Az 1990-es évek közepétől 152 kocsit építettek át vezérlőkocsivá az ÖBB florisdorfi és Sankt pölteni járműjavítójában. A vezérlőkocsik igen változatos szolgáltatásokkal kerültek vissza a forgalomba, döntő többségük félpoggyászkocsiként, 15 félbüfékocsiként, további 10 pedig étkezőkocsiként.
A 20-75-s középszámú másodosztályú kocsik mindegyikét átépítették 21-73 középszámú kocsikká. Az átépítés során az egyik illemhelyiséget teljesen eltávolították, helyén egy sílécek és kerékpárok tárolására alkalmas teret alakítottak ki. Némileg átrendezték az ülőhelyek elosztását is, kialakítván azt a kényelmetlen helyzetet, hogy egyes ülések pont az ablakokat elválasztó fal mellé kerültek, így az ott utazók az ülésben hátradőlve nem láttak ki a vonatból. Ez ülőhelyek sűrítése a kocsi kapacitását nem növelte, mivel a kijárati ajtók melletti kényelmetlen üléseket megszüntették.
A távolsági forgalomban fontos első osztályú szolgáltatást az elővárosi forgalomban fölöslegesnek ítélték. Ezért a negyven futó 19-75 középszámú első osztályú kocsit "leminősítették" másodosztályúvá. A rangvesztett járművekből az épültek a 21-73 középszámú elővárosi sorozat 800 és 839 számcsoportba tartozó darabjai. Ezen egykori első osztályú kocsik küllemükben is eltérnek a többitől. Távolról is könnyen felismerhető az ablakok kisebb száma (10 helyett csak 9 ablak), illetve az ablakok közötti nagyobb távolság.
Az egykori vegyesosztályú kocsik másodosztályúvá történő átépítését tervbe vették, ám teljes átalakításra a csak 2 kocsi esetében került sor. Nyolc kocsi esetében meghagyták az első osztályú szakaszt. Ezeket a kocsikat kivétel nélkül a Salzburg és Wörgl közötti forgalomban vetették be. 2012-ben sor került a fennmaradt ABmpz kocsik átépítésére is. Ezekben a korábbi első osztályú szakaszt teljesen felszámolták, helyükön 24 férőhelyet kínáló kerékpárszállító szakaszt alakítottak ki.
A legjelentősebb változás a kocsik küllemének megváltoztatása jelentette. A korábbi krémfehér-téglavörös színösszeállítást megszüntették, az új festés egy középtájon meghúzott rézsútos vonallal elválasztott, fele részben szürke, fele részben piros vagont eredményezett. A forgalomba állított kocsik mindegyikén megjelenítették az ÖBB elővárosi szolgáltatásának márkanevét (CityShuttle).
Elővárosi célra átalakított korábbi 1. osztályú kocsi
Másodosztályú kocsiból kialakított vezérlőkocsi
Az osztrák vasút a 2010-es években nagy számban vásárolt korszerű motorvonatokat főként a Bécs környéki elővárosi forgalom számára. A CityJet márkanévvel útnak indított járművek utaskomfortja magasan felülmúlta a hosszú schlierenek szolgáltatásait. 2012 után elkezdődött a sorozat lassú kivonása a forgalomból. A leállított jó állapotú kocsikat Bécs környéki telephelyeken deponálták, majd értékesítésre kínálták fel.
A kocsik vásárlóinak néhány esetben nem volt célja a járművek további üzemeltetése. Több kocsit az osztrák hadügyminisztérium vásárolt fel, ezek ausztriai katonai gyakorlóterekre és tűzoltóiskolákba kerültek. Három kocsit a Leobeni Egyetem alagútkutató központja szerzett meg, ezen személykocsik nem csak a sínekről, de az átlagember szemei elől is eltűntek. Forgalomban tartás céljával három kocsit szerzett meg a Stájer Tartományi Vasút.[2] Az StLB által megvásárolt szerelvényt a Weiz és Grác közötti elővárosi vasútvonalon vetették be, főként a csúcsforgalmi időszakokban. 2017-ben egy vezérlőkocsit az ÖBB pályavasúti üzletága vett át. A járművet mérőkocsivá építették át.
A használt hosszú schlierenek legnagyobb felvásárlója a Magyar Államvasutak személyforgalmi üzletága, a MÁV Start Zrt. volt. A MÁV összesen 55 kocsit szerzett meg 2014-ben.
A hosszú schlierenek tervezett üzemidejük végén járnak, az ÖBB a 2010-es évek második felében kiváltásukra nagyszabású motorvonat beszerzést kezdeményezett. A sorozatot az ÖBB fokozatosan vonja ki a forgalomból, előbb a bécsi, majd később a többi nagyváros környékén is. Az ÖBB-s kocsik utolsó üzemévének 2025-öt tűzték ki.[3] A forgalomból kivont egységeket vélhetően szintén értékesítik, így a más üzemeltetőkhöz került hosszú schlierenek 2025 után is részt vesznek majd a forgalomban.
A hosszú schlierenek már korábban is jelen voltak Magyarországon, mivel az ÖBB a Sopron és Bécs közötti elővárosi forgalmat részben ilyen járművekkel bonyolította. Szintén részben ezzel a kocsitípussal üzemeltette az ÖBB a Tatabánya és Bécs közötti elővárosi forgalmat, illetve a Szentgotthárdon át Grácba tartó vonatokat. Jelentős utasfeljövetel idején a Bécs és Budapest közötti EuroCity vonatokra is hosszú schlierenek kerültek erősítésként.
2012-től kezdve Ausztriában az elővárosi motorvonatok egyre több vonalról szorították ki a mozdony vontatta vonatokat. A fölöslegessé vált járműveket az ÖBB értékesíteni kezdte. 2012-ben első magyar üzemeltetőként a GySEV vásárolt az Ausztriában kifutónak számító sorozatból. A GySEV három vezérlőkocsit vett meg, amelyeket honosítás után 80-76 középszámmal vetettek be a regionális forgalomban.[4][5] A fölöslegessé vált hosszú schlierenek felkeltették a MÁV érdeklődését is, ezért 2014 augusztusában a MÁV pályázatot írt ki ötven használt személykocsi beszerzésére.[6] A pályázaton egyedül az ÖBB indult. Az adásvétel 2014. december 31-i dátummal zajlott le, a magyar vasúttársaság 49 másodosztályú személyvagont, illetve öt vezérlőkocsit vásárolt meg.[7] Az első kocsik 2015. február 16-án érkeztek meg Hegyeshalom állomásra, ahol átadták őket a MÁV-nak.[8] Megérkezés után a kocsik a MÁV Szolnoki Járműjavítóba kerültek, ahol lezajlott átalakításuk a magyar vasút számára. Elvégezték az ülések részleges újrakárpitozását, a fűtés magyar szabványra történő átépítését, a magyar feliratok és jelzések elhelyezését. A kocsikat a MÁV távolsági színtervének megfelelő új festéssel bocsájtották forgalomba.[9] A honosított hosszú schliereneket 2015. március 18-án a budpesti Keleti pályaudvar csarnokában mutatták be a sajtónak és az utazóknak, majd a kocsik Miskolcra indultak, ahol a következő napokban forgalomba is álltak.[10][11] A Magyarországra került schlierenek Bpmee betűjellel, 20-76 középszámmal álltak forgalomba.
A hosszú schlierenek elsősorban Kelet-Magyarországon, a nem helyjegyes távolsági és regionális forgalomban vettek részt. A nyári idényben részt vettek az idegenforgalmi szezonvonatokban (balatoni vonatok), illetve az az Erdélybe induló zarándokvonatok is vittek magukkal ilyen kocsikat.
Megemlítendő érdekesség, hogy Magyarországon közlekedik a legidősebb hosszú schlieren. Az SGP gráci üzeméből 1979-ben 50 81 20-75 000-7 pályaszámmal kiadott kocsi a MÁV-Startnál 51 55 20-76 013-0 pályaszámmal fut.
Hosszú schlieren a szegedi Napfény IC-ben 2021-ben
A miskolci sebesvonat egy kocsija 2018-ban
↑ Az 1981 előtt kiadott kocsik Bmpoz jelet kaptak, az 1981 után épült kocsik már Bmpz jellel kerültek forgalomba.
↑ Österreich: STLB mit City-Shuttle-Wagen (német nyelven). EUrailPress, 2014. április 29. (Hozzáférés: 2021. február 26.)
↑ Gerald Klug: Az osztrák közlekedési minisztérium válaszai a parlamenti képviselők kérdéseire (német nyelven). parlament.gv.at, 2016. április 22. (Hozzáférés: 2021. február 16.)
↑ A GYSEV vezérlőkocsikat vásárolt (magyar nyelven). Logsped, 2012. szeptember 3. (Hozzáférés: 2021. február 16.)
↑ Halász Péter: Így tolja a GYSEV (magyar nyelven). RegionalBahn, 2012. szeptember 9. (Hozzáférés: 2021. február 26.)
↑ Halász Péter: Jönnek a labancok? (magyar nyelven). RegionalBahn, 2021. február 15. (Hozzáférés: 2014. augusztus 26.)
↑ Halász Péter: Jöhetnek a Schlierenek (magyar nyelven). RegionalBahn, 2014. december 31. (Hozzáférés: 2021. február 15.)
↑ Vörös Attila: Megérkeztek az első Schlierenek a MÁV-hoz (magyar nyelven). Indóház, 2015. február 16. (Hozzáférés: 2021. február 15.)
↑ Mózes Krisztián: A járműjavító megtelt! (magyar nyelven). Indóház, 2015. június 13. (Hozzáférés: 2021. február 15.)
↑ Bemutatták a MÁV-os Schliereneket (magyar nyelven). Indóház, 2015. március 18. (Hozzáférés: 2021. február 15.)
↑ Károly Szabolcs: Forgalomban az első MÁV-os Schlierenek! (magyar nyelven). Indóház, 2015. március 21. (Hozzáférés: 2021. február 15.)
Vasútportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Hosszú_Schlieren-kocsi&oldid=24474326”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. december 15., 13:01
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.